b"\n_START_ARTICLE_\nVapor Sampere\n_START_SECTION_\nDescripci\xc3\xb3\n_START_PARAGRAPH_\nVapor amb elements modernistes. Tipol\xc3\xb2gicament presenta les caracter\xc3\xadstiques t\xc3\xadpiques d'aquestes construccions. Est\xc3\xa0 format per una nau d'uns 12 m d'ample per 98 m de llarg. La coberta \xc3\xa9s a dues vessants. La fa\xc3\xa7ana \xc3\xa9s una repetici\xc3\xb3 uniforme del m\xc3\xb2dul que compren la finestra, per\xc3\xb2 no \xc3\xa9s plana sin\xc3\xb3 que est\xc3\xa0 ornamentada amb cornises, motllures i reixes de ferro forjat. Cal destacar la torre amb rellotge que hi ha al pati interior._NEWLINE_La fa\xc3\xa7ana del vapor s'ha vist modificada per la instal\xc2\xb7laci\xc3\xb3 d'un bar, modificant-se la primitiva estructura que formava un conjunt de tres finestres convertint la central en la porta d'entrada del bar._NEWLINE_La torre del rellotge i el transformador el\xc3\xa8ctric s'ubic\xc3\xa0 on tradicionalment s'empla\xc3\xa7ava la xemeneia. El rellotge de corda es trobava dalt de la torre i el va instal\xc2\xb7lar el rellotger sabadellenc Salvi Uy\xc3\xa0 Armengol l'any 1913.\n_START_SECTION_\nHist\xc3\xb2ria\n_START_PARAGRAPH_\nEl vapor Sampere va ser un dels darrers vapors constru\xc3\xafts a la ciutat. Est\xc3\xa0 situat en un dels eixos industrials de Sabadell. Va ser projectat a finals del segle XIX principis del XX. \xc3\x89s l'eix marcat pel carrer Tres Creus i que comunicava el centre de la ciutat amb l'estaci\xc3\xb3 de ferrocarrils, a la vegada que condu\xc3\xafa cap al riu Ripoll, zona dels primitius molins i que continuava activa. La proximitat del transport afavor\xc3\xad la creaci\xc3\xb3 d'aquest eix industrial que formava part dels eixamples projectats per l'urbanista Daniel Molina i Pascual. El tercer eix industrial, i que sorg\xc3\xad tamb\xc3\xa9 en aquesta \xc3\xa8poca, fou el de la carretera de Barcelona que enlla\xc3\xa7a amb la de Terrassa._NEWLINE_A mitjans de la d\xc3\xa8cada del 2000 es va restaurar l'antic edifici, conservant-se l'estructura general de la nau i la torre del rellotge. Ara (2014) hi ha una botiga de la Cooperativa Abacus."